ΓΡΑΠΤΗ ΕΡΩΤΗΣΗ E-0807/03

υποβολή: Konstantinos Hatzidakis (PPE-DE) προς την Επιτροπή

(17 Μαρτίου 2003)

Θέμα: Αντιμετώπιση των κακοτεχνιών στην Ελλάδα

Η Επιτροπή, απαντώντας στην ερώτησή μου (Ρ-1270/02(1)) σχετικά με τις κακοτεχνίες στην Ελλάδα, αναφέρει ότι όσον αφορά την κατάληξη των φακέλων των κατηγοριών 2 και 3 δεν είχε λάβει ακόμη απάντηση από τις ελληνικές αρχές. Επίσης, στην ίδια απάντηση, με παραπέμπει σε παλαιότερη απάντηση ερώτησής μου (Ε-1894/01(2)) σχετικά με την κοινοποίηση κακοτεχνιών σε έργα που χρηματοδοτήθηκαν από το Β' ΚΠΣ στην Ευρωπαϊκή Υπηρεσία Καταπολέμησης της Απάτης βάσει του κανονισμού (ΕΚ) 1681/94(3).

Θα μπορούσε να με ενημερώσει η Επιτροπή:

- Διαθέτει νεώτερα στοιχεία για τα ποσοστά των κακοτεχνιών στην Ελλάδα·

- Έχει λάβει γνώση για την πραγματική κατάληξη των φακέλων σχετικά με τις κακοτεχνίες των κατηγοριών 2 και 3 και αν ναι ποια ήταν η κατάληξή τους·

- Έχουν διαβιβάσει οι ελληνικές αρχές ανακοίνωση — πέραν αυτής που αναφέρεται στην απάντηση της ερώτησης (Ε-1894/01) — βάσει του κανονισμού (ΕΚ) 1681/94 της Επιτροπής της 11ης Ιουλίου 1994, στην Ευρωπαϊκή Υπηρεσία Καταπολέμησης της Απάτης για τις παρατυπίες και την ανάκτηση των αχρεωστήτως καταβληθέντων ποσών στα πλαίσια της χρηματοδότησης των διαρθρωτικών ταμείων καθώς και την οργάνωση ενός συστήματος πληροφόρησης στον τομέα αυτό·

(1) ΕΕ C 28 E της 6.2.2003, σελ. 92.

(2) ΕΕ C 134 E της 6.6.2002, σελ. 5.

(3) ΕΕ L 178 της 12.7.1994, σελ. 43.

Απάντηση του κ. Barnier εξ ονόματος της Επιτροπής

(5 Μαΐου 2003)

Το Αξιότιμο Μέλος του Κοινοβουλίου θέτει τρεις ερωτήσεις:

1. Οιπηρεσίες της Επιτροπής έλαβαν τώρα τις δηλώσεις περάτωσης για όλα τα επιχειρησιακά προγράμματα που περιλαμβάνονται στο δεύτερο ΚΠΣ, τις περισσότερες στο τέλος Μαρτίου 2003. Στις δηλώσεις αυτές περιλαμβάνεται κατάλογος με τα δημόσια έργα της κατηγορίας ii) για τα οποία οι ελληνικές αρχές πιστοποιούν ότι έχουν ληφθεί τα κατάλληλα μέτρα, είτε διότι έχουν πραγματοποιηθεί διορθωτικές εργασίες είτε γιατί έχουν επιβληθεί οι ενδεδειγμένες οικονομικές κυρώσεις στους εργολάβους. Σε ορισμένες άλλες περιπτώσεις, αναφέρεται ότι τα κατάλληλα μέτρα θα ληφθούν εντός τριών μηνών. Στο πλαίσιο των διαδικασιών περάτωσης, οιπηρεσίες της Επιτροπής θα εξετάσουν τις δηλώσεις αυτές.

2. Όσον αφορά τα επιχειρησιακά προγράμματα για την περίοδο 2000-2006, η Επιτροπή επιβεβαιώνει το Αξιότιμο Μέλος του Κοινοβουλίου ότι η ποιότητα των έργων που συγχρηματοδοτούνται από το ΚΠΣ III ελέγχεται διεξοδικά κατά τις έρευνες που διεξάγονται από τιςπηρεσίες ελέγχου, όπως τον Νοέμβριο 2002. Ωστόσο, λόγω του ότι τα πορίσματα των ερευνών αυτών συνεχίζουν να αποτελούν αντικείμενο εξέτασης από τις ελληνικές αρχές είναι πολύ νωρίς για την εξαγωγή συμπερασμάτων.

3. Σύμφωνα με τον κανονισμό της Επιτροπής (ΕΚ) αριθ. 1681/94, της 11ης Ιουλίου 1994(1), οι ελληνικές αρχές κοινοποίησαν στον OLAF το Δεκέμβριο 2002, 41 έργα στο πλαίσιο του ΚΠΣ II στα οποία διαπιστώθηκαν πολύ σοβαρές ελλείψεις (κατηγορία iii). Πρόσφατα, οι ελληνικές αρχές ανακοίνωσαν στον OLAF ότι μετά από συμπληρωματικούς ελέγχους που πραγματοποίησε ο ΕΣΠΕΛ, τα 41 έργα έχουν ταξινομηθεί ως εξής: 28 στην κατηγορία iii, 9 στην κατηγορία ii και 4 στην κατηγορία i.

(1) ΕΕ L 179 της 12.7.1994.